Buba Galadima ya fadi halin da 'yan Najeriya zasu shiga da Atiku ya samu nasara a kotun koli ▷ Legit.ng
Buba Galadima ya fadi halin da 'yan Najeriya zasu shiga da Atiku ya samu nasara a kotun koli
11 days ago 4425 views by Naziru Dalha Taura
Mai magana da yawun kungiyar yakin neman zaben shugabancin kasa na jam'iyyar PDP, Buba Galadima, yace da yanzu 'yan Najeriya sun kaure da murna da kotun koli ta sauke shugaban kasa Muhammadu Buhari a ranar Laraba.
Kotun koli a ranar Laraba tayi watsi da daukaka karar da PDP da dan takararta, Atiku Abubakar suka yi akan hukuncin kotun sauraron kararrakin zabe wacce ya tabbatar da nasara a zaben watan Fabrairu na 2019. Kamar yadda jaridar The Punch ta ruwaito.
A yayin zantawar da yayi da gidan talabijin din Channels a ranar laraba, Galadima yace, "Idan da ace hukuncin yau yasa an sauke Buhari daga kujerarsa, na tabbata da yanzu 'yan Najeriya sun kaure da murna da farinciki a fadin kasar nan,"
"Da yanzu mutane na ta murna tare da farinciki kuma suna watsa ruwa a tituna. Amma ko kunga mutanen da suka yi murna akan wannan hukuncin?" ya tambaya.
Atiku Abubakar Latest NewsPDP Latest NewsHausa NewsSiyasar Najeriya Latest NewsManyan Labarai A Yau Latest News
28 minutes ago 249 views